निपाह वायरस से घबराने की ज़रूरत नहीं : केरल सरकार
तिरुवनंतपुरम: केरल सरकार ने बृहस्पतिवार को कहा कि लोगों को कोझिकोड जिले में फैले निपाह वायरस संक्रमण से घबराने की बिल्कुल जरूरत नहीं है लेकिन अपनी दिनचर्या में उन्हें सावधानी बरतनी चाहिए।
राज्य की स्वास्थ्य मंत्री वीना जॉर्ज ने वायरस को फैलने से रोकने और संक्रमितों के उपचार को लेकर 11 सितंबर की रात से सरकार द्वारा उठाए गए विभिन्न कदमों का विवरण दिया।
उत्तर केरल जिले में निपाह वायरस से दो लोगों की मौत होने का संदेह है।
उन्होंने विधानसभा में दिए एक बयान में कहा, ''घबराने की बिल्कुल जरूरत नहीं है। हम सब साथ मिलकर सावधानी से इस समस्या का सामना कर सकते हैं।''
दिमाग को नुकसान पहुंचाने वाले इस वायरस से कोझिकोड जिले में दो लोगों की मौत हुई है और तीन अन्य संक्रमित हैं।
बुधवार को 24 वर्षीय स्वास्थ्य कर्मी के निपाह वायरस से संक्रमित होने के बाद केरल में इस बीमारी का पांचवां मामला सामने आया था।
656c तीनों संक्रमित व्यक्तियों का इलाज किया जा रहा है, जिसमें से एक नौ साल के बच्चे की हालत गंभीर बनी हुई है। सरकार ने आईसीएमआर को मोनोक्लोनल एंटीबॉडी का ऑर्डर दिया है।
निपाह वायरस के लिए यही एकमात्र एंटी-वायरल उपचार है हालांकि इसे अभी नैदानिक मंजूरी नहीं मिली है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva